**Propunerile ANOSR cu privire la modificarea Metodologiei de acordare a finanţărilor nerambursabile pentru proiecte de tineret/studenţeşti**

**- draft –**

|  |  |  |  |
| --- | --- | --- | --- |
| **Nr. articol** | **Articol inițial** | **Propunere de modificare** | **Argument** |
| **ANEXA A** | | | |
| **Art. 12 (2)** | ale Organizaţiilor Neguvernamentale de şi pentru Tineret, denumite în continuare ONGT selectate la concursul/ concursurile naţional/ naţionale, concurs/concursuri care se desfăşoară conform metodologiei prevăzute în Anexa C, Anexa D. | ale Organizaţiilor Neguvernamentale de şi pentru Tineret, denumite în continuare ONGT şi **Organizaţiilor Nonguvernamentale Studenţeşti, denumite în continuare** **ONGS**, selectate la concursul/ concursurile naţional/ naţionale, concurs/concursuri care se desfasoard conform metodologiei prevăzute în Anexă C, Anexa D. | Clarificare cu privire la ONGS ca fiind eligibile pentru finanţare. |
| **ANEXA B** | | | |
| **Art. 1 (5)** | În situaţia proiectelor de tineret în parteneriat, solicitarea de parteneriat este înregistrată la MTS, respectiv DJST/DSTMB cu cel puţin 30 de zile lucrătoare înainte de începerea desfăşurării proiectului. | În situaţia proiectelor de tineret în parteneriat, solicitarea de parteneriat este înregistrată la MTS, respectiv DJST/DSTMB cu cel puţin 30 de zile **calendaristice** înainte de începerea desfăşurării proiectului. | Așa cum anunțul pentru concursul de proiecte trebuie făcut public cu 30 de zile calendaristice înainte de termenul limită de depunere a aplicațiilor, la fel și solicitările pentru parteneriat ar trebui să aibă același termen limită. |
| **Art. 3. (1)** | c) contribuţia partenerului să fie de minim 10% din valoarea proiectului (în bani) | c) contribuţia partenerului să fie de minim 10% din valoarea proiectului (în bani **sau valorizată**). | Așa cum la proiectele în parteneriat cu DJST/DSTMB contribuția proprie poate fi în bani sau valorizată, și la proiectele în parteneriat cu MTS ar trebui să fie la fel. |
| **ANEXA C** | | | |
| **Art. 4 c.3** | c.3) hotărârile judecătoreşti rămase definitive şi irevocabile prin care s-au admis modificări ale statutului şi actului constitutiv; | **Eliminare articol** | Importantă este ultima formă a statutului şi a actului constitutiv. Solicitarea **tuturor** hotărârilor, definitive şi irevocabile poate face ca unele organizaţii studenţeşti/tineret, care îşi schimbă organele de conducere la interval de 1-2 ani, să nu poată depune toate actele solicitate. |
| **Art.6.** **(1)** | Propunere de adăugare | **d) diseminare la nivelul organizaţiilor de tineret aflate în baza de date a MTS.** |  |
| **Art.6.** **(5)**  **Art. 11 (7)** | Se vor lua în considerare proiectele de tineret/studenţeşti înregistrate la MTS până la data limită de depunere, dată precizată în anunţul de participare. Proiectele care, din diferite motive, ajung după termenul de depunere stabilit, sunt descalificate. | Se vor lua în considerare proiectele de tineret/studenţeşti **care sunt trimise către MTS** sau înregistrate la MTS **în perioada precizată în anunţul de participare**. **Proiectele care nu sunt trimise în termenul stabilit, sunt descalificate. Proiectele vor putea fi trimise atât prin poştă, cât şi online, la adresa de e-mail xxxxx@mts.ro.** | Având în vedere că multe organizații din țară trimit proiectele la MTS prin poștă, iar durata corespondenței nu poate fi estimată exact, este nedrept și ilogic ca proiectele să fie descalificate deși au fost trimise la termen, dar din motive total independente de aplicați au întârziat. |
| **Art.13.** **(8)** | Dacă şi în situaţia prevăzută la alin. (7) se menţin la punctaj egal două sau mai multe proiecte, va fi finanţat acel proiect care are contribuţia proprie şi/sau atrasă cea mai mare. | Dacă şi în situaţia prevăzută la alin. (7) se menţin la punctaj egal două sau mai multe proiecte, **va fi finanţat acel proiect care are punctajul final cel mai mare la criteriul „Planul de activităţi este coerent, realist, conduce la realizarea obiective, îndeplinirea scop şi atingerea rezultatelor”**. | Considerăm mai importantă calitatea proiectului, modul în care proiectul îşi va atinge obiectivele. |
| **Art. x** | **Capitolul III**  propunere de articol nou | **(1) Comisiile de selecţie a proiectelor pe bază de punctaj vor fi formate din cinci experţi independenţi din domeniul tineretului, precum și din câte un reprezentant al Direcţiei Juridice a MTS şi a Direcţiei Economice a MTS, aceştia din urmă fără drept de vot.**  **(2) Membrii comisiilor de selecție nu vor face parte din cadrul MTS sau din structurile subordonate acestuia (DJST/DTSMB, CCS etc.). Selecţia se va face printr-o procedură transparentă, elaborata prin consultarea cu CCPT.**  **(3) Pentru a evita conflictul de interese, membrii din comisiile de selecţie nu pot face parte din organizaţiile care depun aplicații la concursul de proiecte de tineret/studenţeşti,.**  **(4) Comisiile sunt legal întrunite în prezenţa a minim trei membri cu drept de vot.**  **(5) Componenţa comisiilor de selecție va fi afișată pe www.mts.ro, după afişarea rezultatelor finale.** | Până în prezent, procedura de selecție a proiectelor este una total netransparentă. Considerăm obligatoriu constituirea unor comisii formate din experți recunoscuți în domeniul tineretului și impunerea unui mecanism transparent de selecție a acestora. |
| **Art. y** | **Capitolul III**  propunere de articol nou | **Beneficiarul poate efectua modificări asupra bugetului Contractului de finanţare prin transferuri între liniile din cadrul aceluiaşi capitol bugetar de cheltuieli eligibile sau între capitolele bugetare, dacă acestea nu afectează scopul principal al proiectului şi dacă nu modifică valoarea totală eligibilă. Astfel de realocări se pot efectua numai în limita a 20% din suma înscrisa iniţial pe linia/capitolul bugetar de pe care se doreşte să se facă transferul. În acest sen,s beneficiarul, în momentul depunerii decontului final, va formula o Notificare şi va ataşa bugetul rezultat în urma aplicării transferurilor. Modificările efectuate vor respecta HG 259/ 2006.** | Proiectele de tineret/studenţeşti sunt dinamice, realizate de tineri care pot fi puşi în situaţia dificilă ca bugetul din timpul execuţiei sa nu coincidă cu cel iniţial, din punct de vedere al liniilor/capitolelor bugetare. Totodată, rigiditatea cu care trebuie respectat bugetul iniţial poate duce la fraude ale beneficiarilor pentru a putea implementa proiectul. |
| **Art. z** | **Propunere de articol** | **Pentru a veni în sprijinul organizaţiilor de tineret/ studenţeşti, MTS va desfăşura traininguri de scriere de proiecte, realizate la nivel judeţean de către traineri cu experienţă în domeniul tineretului.** | Așa cum pentru liniile de finanțare Erasmus+ se pot organiza sesiuni de training, la fel ar putea fi organizate astfel de sesiuni în contextul liniilor de finanțare MTS. |
| **ANEXA E** | | | |
| **Art. 3 b.3)** | hotărârile judecătoreşti rămase definitive şi irevocabile prin care s-au admis modificări ale statutului şi actului constitutiv; | **Eliminare articol** | Importantă este ultima formă a statutului şi a actului constitutiv. Solicitarea **tuturor** hotărârilor, definitive şi irevocabile poate face ca unele organizaţii studenţeşti/tineret, care îşi schimba organele de conducere la interval de 1-2 ani, să nu poată depune toate actele solicitate. |
| **Art. 5.(1)**  **Art 10 (2)** | Se vor lua în considerare proiectele de tineret/studenţeşti înregistrate la MTS până la data limită de depunere, dată precizată în anunţul de participare. Proiectele care, din diferite motive, ajung după termenul de depunere stabilit, sunt descalificate. | Se vor lua în considerare proiectele de tineret/studenţeşti **care sunt trimise către MTS** sau înregistrate la MTS **în perioada precizată în anunţul de participare**. **Proiectele care nu sunt trimise în termenul stabilit, sunt descalificate. Proiectele vor putea fi trimise atât prin posta, cat si online, la adresa de e-mail xxxxx@mts.ro.** | Având în vedere că multe organizații din țară trimit proiectele la MTS prin poștă, iar durata corespondenței nu poate fi estimată exact, este nedrept și ilogic ca proiectele să fie descalificate deși au fost trimise la termen, dar din motive total independente de aplicați au întârziat. |

***PROPUNERE DE MODIFICARE A FORMULARULUI DE FINANŢARE***

1. Elaborarea unui Formular de finanţare uşor de înţeles şi de completat de către aplicanţi.
2. Oportunitatea de a elabora o procedură de depunere **online** a propunerilor de proiecte.
3. Înlocuirea *Graficului activităţilor proiectului* din forma actuală într-o formă care să încurajeze îmbunătăţirea calităţii activităţilor din proiectele depuse. Propunem elaborarea unui plan de activităţi pe fiecare activitate majora din proiect, pe zile, în care să se evidenţieze toate procesele şi subactivitatile aferente.
4. Îmbunătăţirea graficului de *Buget*, astfel încât organizaţiile să elaboreze bugete detaliate pe categorii bugetare.
5. Corelarea între *Formularul de finanţare* şi *Grila de evaluare* specificată în metodologie.